SARL-NUUS - SONDAG 30 NOVEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTEL 


Dit is met leedwese dat ons die afsterwe moet aankondig van Eddie Smuts, 
ZSGBZN, in die rype ouderdom van 9Ojaar. Edie was een van die eerste lede 
wat by die Kempton Park Amateur Radio Tegniese Vereeniging aangesluit het. 
Eddie was ook baie jare lid van die SARL gewees. 


Ons innigste meegevoel gaan aan sy familie en vriende. 

(POUSE) 

In die nuus vandag; 

SATELLIET-OSO TUSSEN SUID-AFRIKA EN BRAZIL 
NOMINASIES VIR RAADSLEDE 

ETIEK EN BEDINGINGSPROSEDURE VIR RADIOAMATEURS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SATELLIET-OSO TUSSEN SUID-AFRIKA EN BRAZIL 


Na verskeie probeerslae het Keith Laaks, ZSTW, daarin geslaag om via AO-7 
in modus B, met `n Suid-Amerikaanse stasie kontak te maak. 


Keith het op Vrydagaand 28 November `n @SO gevoer met Angelo, PY1UNU. 
Seine was in beide rigtings baie goed, maar soos gewoonlik `n hoërige geraasvlak 
van die satelliet. 


Hulle @OSO het 'n goeie 4 minute en 20 sekondes geduur, feitlik die volle duurte 
van die gemeenskaplike venster. Die elevasie aan die begin van die @SO was 
ongeveer 5 grade en die totale distansie tussen Keith en PY1UNU in GG6GX 
is ongeveer 7 155 km. 


Besoek www.sarl.org.za om na 'n opname van die @SO te luister. 


Keith het SARL-nuus meegedeel dat daar verskeie ander stasies in Brazil is 
wat moontlik “aktief? kan raak tydens verbyvlugte wanneer hulle en ons in die 
satelliet se voetspoor ingesluit word. “Die Kaapse stasies het `n baie langer 
venstertyd na Suid-Amerika en dit behoort vir hulle moontlik te wees om met 
meer lande in daardie rigting kontak te kan maak”, het Keith gesê. Baie geluk 
aan Keith. 


PRESIDENTSNET VANAAND OM 19:30 


Sluit vanaand om 19:30 op die Presidentsnet aan by Rassie Erasmus en Dennis 
Green vir terugvoering aangaande die pas afgelope IARU se Streek 1 Konferensie 
wat in Kroasië gehou is. Klubs wat hulle herhalers aan die net wil koppel 
kan dit doen deur voor 10:00 vanoggend `ʼn versoek per e-pos te stuur aan 
armi@sarl.org.za. 


RADIO ZS BINNEKORT IN DIE POS, MAAR NIE VIR ALMAL NIE 


Die November-/Desemberuitgawe sal binnekort gepos word, maar nie aan almal 
nie. Indien u nognie u ledegeld vir 2008/2009, wat voor 1 Julie 2008 betaalbaar 
was nie, betaal het nie, is u naam reeds van die ledelys verwyder. Indien u nie 
hierdie uitgawe van Radio ZS wil misloop nie, tref asb. Reelings om u ledegeld 
te betaal. Telefoneer vir Vee Antal Maandag tussen 09:00 en 13:00 by 011 675 
23893. 


NOMINASIES VIR RAADSLEDE 


Nominasies vir lede vir die SARL-Raad kan nog tot middernag vannag ingedien 
word. 


Tydens die Algemene Jaarvergadering van die Suid-Afrikaanse Radiolige tree 
al die dienende Raadslede uit en moet 'n nuwe Raad verkies word. Huidige 
dienende Raadslede mag herkies word indien hulle genomineer word. 'n Tyd 
gelede is kennis gegee dat nominasies ingewag word. 


Nominasies moet skriftelik aan die Sekretaris ingedien word, en moet onderteken 
wees deur 'n voorsteller en sekondant, wat beide eerbare lede van die SARL 
moet wees. Die dokument moet besonderhede van die besondere kwalifikasies 
en bekwaamhede en lidmaatskap van verwante amateurradio-organisasies van 
die benoemde insluit. Die volle name, roepsein en adres van die genomineerde 
moet verskaf word, tesame met `n verklaring deur die genomineerde dat hy of 
sy bereid sal wees om op die Raad te dien 


Nominasies moet die sekretaris nie later nie as middernag vannag, 30 November, 
bereik nieen kan gefaks word na 088 011 675 2793 of ondertekende dokumente 
kan geskandeer en per e-pos gestuur word aan secretary@sarl.org.za. 


ETIEK EN BEDINGINGSPROSEDURE VIR RADIOAMATEURS 


el 


n Spesiale werkswinkel is tydens die TARU Streek 1 konferensie in Kroasië 
gehou oor die publikasie “Etiek en Bedieningsprosedures vir Radioamateurs” 
deur John, ON4UN, en Mark, ON4WW. Die konferensie het `n besluit geneem 


om ledeverenigings aan te moedig om die boekie te gebruik vir die opleiding van 
nuwe as ook gelisensieerde radioamateurs ten opsigte van goeie bedingingsprose- 
dures. Die outeurs het toestemming gegee dat die boekie beskikbaar gestel mag 
word op ledeverenigings se webwerwe en dat dit vertaal mag word in die taal 
van die vereniging. Eersdaags sal die boekie in amper 40 tale beskikbaar wees. 


Dennis, ZSABS, wil graag weet of daar belangstelling is om die boekie in 
Afrikaans beskikbaar te stel. Dennis kan die Engelse boekie in MSWord- 
formaat beskikbaar stel met die Nederlandse en Franse weergawes in 
PDF-formaat. As daar belangstelling is, kontak asseblief vir Dennis by e-pos 
zsAbs@netactive.co.za 


KLUBNUUS 


Die 40 meter baken, ZS1AGIT/B, is terug op die lug op 7,025 MHz. Kraguitset is 
0,2 Watt. Die baken was voorheen by die George Lughawe, maar is nou verplaas 
na die @OTH van Saney, ZRI1S, te Wildernishoogte, ongeveer 15 km Noord-Oos 
van die ou standplaas. Meer inligting aangaande die baken kan gelees word 
op die SARL Tegniese Forum. Die lisensie is in die naam van die Tuinroete 
Radioklub. 


KOMPETISIENUUS 
KORREKTE DATUM VIR PEARS HE-OSO-GESELLIGHEID 


Die jaarlikse Port Elizabeth Amateurradio-geselligheid is geskeduleer vir Sondag 
7 Desember, en nie 14 Desember soos in verlede week se bulletin berig nie, van 
12:00. tot 16:00 UTC (14:00 tot 18:00 SAT). Dit is `n ESB-kompetisie en die 
volgende frekwensies is van toepassing - 80 meter: 3,603 tot 3,650 en 3,700 tot 
3,800 MHZ en 40 meter: 7,043 tot 7,100 MHz. Daar is 4 inskrywingskategorieë: 


Beginners - stasies in Suid-Afrika met `n ZU-roepsein; Beperk - ZR-stasies in 
Suid-Afrika; Onbeperk - 7ZS-stasies in Suid-Afrika, en DX - stasies buite Suid- 
Afrika se grense. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal stil wees tot 3 
Desember waarna dit aktief sal word. Die voorspelde effektiewe sonvlektelling 
sal gedurende die komende week minder as 5 wees. 


20 m is die beste keuse vir DX met moontlike 15 en 20 m-openinge vanaf onder- 
skeidelik 14:00 en 18:00 SAT na Indië. 


15 m-kontakte met Nieu-Zeeland gaan vir 'n kort rukkie om 08:00 moontlik wees. 
Om 14:00 is daar moontlike flou 20 m openinge na Australië. Swak kontakte 
met Peru is om 14:00 op 15 m moontlik waarna swak openinge op 20 m moontlik 
word. Brasilië kan waarskynlik op 15 m vanaf 12:00 gewerk word en op 20 m 
vanaf 18:00. Vanaf ongeveer 16:00 is daar moontlike swak 15 en 20 m-openinge 
na Europa. Kontakte met die VSA se Ooskus is op 15 m om 20:00 moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en 76, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer hier kan die donderstorms en statiese 
geraas bietjie uitdagend wees. 


Onthou dat hierdie net `n voorspelling is en dat HF jou altyd kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


30 November - Nominasies vir raadslede moet in wees; 30 November - Databasis 
van herhalers moet op datum wees; 30 November Vanaand President se net 
aangaande TARU-konferensie; 7 Desember PEARS HF @SO-geselligheid: 31 
Januarie 2009 - Mosies en agenda-items vir di SARL 2009 AJV moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel is. 


'n Voorspoedige week word aan almal toegewens, 738. 


/EX 


